**APSTIPRINĀTS**

komisijas 2025.gada 11.marta sēdē

**RAKSTISKAS NOMAS TIESĪBU IZSOLES**

**NOLIKUMS**

**nekustamajam īpašumam Rīgā, Sergeja Eizenšteina ielā 16**

|  |  |  |
| --- | --- | --- |
|  | Vispārīgā informācija | |
|  | Iznomātājs | VAS “Ceļu satiksmes drošības direkcija” (turpmāk arī – CSDD), reģistrācijas numurs 40003345734, adrese Sergeja Eizenšteina iela 6, Rīga, LV-1079 |
|  | Komisija | Izsoli organizē un rīko CSDD apstiprināta komisija |
|  | Informācijas pieejamība | Ar nolikumu var iepazīties: VAS “Valsts nekustamie īpašumi” tīmekļvietnē <https://www.vni.lv/> |
|  | Kontaktpersona | CSDD Saimniecības departamenta vadītājs Aigars Rudzītis, tālrunis 67025844, e-pasts:  [aigars.rudzitis@csdd.gov.lv](mailto:aigars.rudzitis@csdd.gov.lv) |
|  | Informācija par nomas objektu | |
|  | Nomas objekta veids | Nekustamais īpašums sastāv no asfaltētas autostāvvietas laukuma daļas (līguma Pielikums Nr.1):  1) 25 m x 15 m  2) 85 m x 50 m |
|  | Adrese | Rīga, Sergeja Eizenšteina iela 16, LV-1079 |
|  | Kadastra numurs | 0100 122 0327 un 0100 122 0329 |
|  | Asfaltētas autostāvvietas laukuma (kadastra numurs, platība) | 0100 122 0327 – asfalta laukums 375 m2  0100 122 0329 041 – asfalta laukums 4250 m2 |
|  | Lietošanas veids | Autostāvvietas |
|  | Nomas maksa un citi maksājumi | |
|  | Minimālā nomas maksa | Izsoles sākumcena **ne mazāk kā 60%** no kopējiem bruto ienākumiem par autostāvvietas izmantošanu |
|  | Maksājumi nomas līguma darbības laikā | Atbilstoši nomas līguma nosacījumiem, vienīgais maksājums nomas līguma darbības laikā ir nomas maksa, kam tiek piemērots pievienotās vērtības nodoklis (PVN). Citi papildu maksājumi nav paredzēti. |
|  | Iznomāšanas nosacījumi | |
|  | Nomas līguma termiņš | 5 gadi |
|  | Tiesības nodot nomas objektu vai tā daļu apakšnomā | Nav paredzēts |
|  | Pretendenti | Pieteikumu nomas tiesību iegūšanai var iesniegt tikai komersanti, kuru pamatdarbība ir profesionāla autostāvvietu apsaimniekošana un kuru pārvaldībā atrodas vismaz 10 līdzīgi objekti. |
|  | Nomas objekta iznomāšanas mērķis | Nomas objekta iznomāšana par iespējami augstāku nomas maksu |
|  | Citi nosacījumi | Nomniekam būs jānodrošina, lai gadā aptuveni trīs starptautisku sacensību laikā stāvlaukums būtu atbrīvots no transportlīdzekļiem, pasākumu laikā šajā teritorijā tiek izvietotas kases un ieejas zonas.  Nomniekam jānodrošina BKSB apmeklētājiem viena stunda bezmaksas autostāvvietas izmantošana, reģistrējot transportlīdzekli elektroniskajā reģistrācijas sistēmā vai uzstādot transportlīdzekļa novietošanas laiku redzamā vietā uz automašīnas priekšējā paneļa. |
|  | Informācija par izsoli | |
|  | Izsoles veids | Rakstiska ar augšupejošu soli |
|  | Izsoles mērķis | Nomas objekta iznomāšana par iespējami augstāku nomas maksu |
|  | Pieteikumu iesniegšanas vieta | Pieteikumu var iesniegt elektroniski, sūtot uz e-pasta adresi: [izsole@csdd.gov.lv](mailto:izsole@csdd.gov.lv). Iznomātājs nodrošina, ka iesniegtie pieteikumi netiek atvērti līdz pieteikumu atvēršanas sanāksmei. Informācija par nomas tiesību pretendentiem un iesniegtajiem pieteikumiem netiek izpausta līdz pieteikumu atvēršanas sanāksmei. |
|  | Pieteikumu iesniegšanas termiņš | Līdz 2025.gada 20.martam plkst. 11.00 |
|  | Pieteikumu atvēršanas sanāksme | 2025.gada 20.martā plkst. 11.00, (uzreiz pēc pieteikumu iesniegšanas termiņa beigām) |
|  | Iesniedzamie dokumenti | Persona, kura vēlas nomas objektu nomāt, iesniedz iznomātājam pieteikumu nomas tiesību izsolei saskaņā ar nolikuma 1.pielikumā pievienoto paraugu. |
|  | Līguma slēgšanas tiesību piešķiršana | Nomas līguma slēgšanas tiesības tiek piešķirtas tam pretendentam, kurš piedāvājis visaugstākos nomas maksas nosacījumus. |
|  | Izslēgšanas nosacījumi | |
|  | Pasludināts pretendenta maksātnespējas process, apturēta tā saimnieciskā darbība vai pretendents tiek likvidēts. | |
|  | Pēdējā gada laikā no pieteikuma iesniegšanas dienas iznomātājs ir vienpusēji izbeidzis ar pretendentu citu līgumu, tāpēc ka pretendents nav pildījis līgumā noteiktos pienākumus, vai stājies spēkā tiesas nolēmums, uz kura pamata tiek izbeigts cits ar iznomātāju noslēgts līgums pretendenta rīcības dēļ. | |
|  | Pretendenta nomas pieteikumā piedāvātais nomas maksas apmērs ir mazāks par minimālo nomas maksas apmēru. | |
|  | Pretendentam lēmuma pieņemšanas dienā ir konstatēts Valsts ieņēmuma dienesta administrēto nodokļu parāds, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 EUR. | |
|  | Pretendentam atbilstoši Starptautisko un Latvijas Republikas nacionālo sankciju likumam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. | |
|  | Ja pretendenta pieteikumā nav iekļauta nolikuma 1.pielikumā minētā informācija. | |
|  | Līguma slēgšana | |
|  | Līguma slēgšanas tiesību piešķiršana | Nomas līguma slēgšanas tiesības tiek piešķirtas tam pretendentam, kurš piedāvājis visaugstāko nomas maksu. |
|  | Nomas līgums | Nomas līguma projekts pievienots 2.pielikumā. |
|  | Izsoles norise | |
|  | Nomas tiesību pretendentam ir tiesības piedalīties rakstiskā izsolē, ja pieteikums rakstveidā iesniegts nolikumā norādītajā termiņā un kārtībā. Mutiskie piedāvājumi rakstiskā izsolē ir aizliegti. | |
|  | Pieteikumu atvēršana tiks uzsākta 2025.gada 20.martā plkst. 11.00. Pieteikumu atvēršana tiks organizēta aizlātā sēdē. Līdz pieteikumu atvēršanas sanāksmes sākumam uz pretendentu e-pastu tiks nosūtīta saite (links) uz atvēršanas sanāksmi. | |
|  | Pieteikumu atvēršana tiek uzsākta norādītajā pieteikumu atvēršanas datumā, laikā un vietā. Komisija pieteikumus atver to iesniegšanas secībā. | |
|  | Atverot piedāvājumus, komisija fiksē nomas tiesību pretendentu, pieteikuma iesniegšanas datumu un laiku, kā arī nomas tiesību pretendenta piedāvāto nomas maksas apmēru. Nomas pieteikumu atvēršanu protokolē. | |
|  | Pēc pieteikumu atvēršanas komisija pieteikumu izvērtēšanu turpina slēgtā sēdē. | |
|  | Ja izvērtējot pretendentu pieteikumus izrādās, ka vairāki nomas tiesību pretendenti piedāvājuši vienādu augstāko nomas maksu, komisija slēdz pieteikumu atvēršanas sanāksmi un sagatavo rakstisku pieprasījumi pretendentiem, kuri piedāvājuši vienādu augstāko nomas maksu, izteikt rakstiski savu piedāvājumu par iespējami augstāko nomas maksu. Ja neviens no šajā punktā minētajiem pretendentiem neiesniedz jaunu pieteikumu par augstāku nomas maksu, komisija piedāvā slēgt nomas līgumu pretendentiem to pieteikumu iesniegšanas secībā atbilstoši to nosolītajai nomas maksai. | |
|  | Iznomātājs par izsoles rezultātiem pretendentiem paziņo rakstveidā, informāciju nosūtot uz pieteikumā norādīto e-pasta adresi, un 10 darbdienu laikā pēc nomas līguma noslēgšanas publicē informāciju VAS “Valsts nekustamie īpašumi” tīmekļvietnē <https://www.vni.lv/>. | |
|  | Citi nosacījumi | |
|  | Nomas objekta apskate, iepriekš piesakoties pa tālruni 29121277. | |
|  | Pretendents ir tiesīgs grozīt vai atsaukt iesniegto pieteikumu, rakstiski par to paziņojot CSDD līdz pieteikuma iesniegšanas termiņa beigām. Grozījumus piedāvājuma dokumentos pretendents noformē un iesniedz tādā pašā kārtībā kā pieteikumu. | |
|  | Ja rakstiskai izsolei piesakās tikai viens nomas tiesību pretendents, izsoli atzīst par notikušu. Iznomātājs ar nomas tiesību pretendentu slēdz nomas līgumu par piedāvāto nomas maksu, kas nav zemāka par izsoles sākumcenu. | |
|  | Ja pieteikumu iesniegšanas termiņā neviens nomas tiesību pretendents nav pieteicies, izsoli izbeidz bez rezultāta. | |
|  | Nomas tiesību pretendents paraksta nomas līgumu vai paziņo par atteikumu slēgt nomas līgumu ar iznomātāju saskaņotā saprātīgā termiņā, kas nav garāks par 15 darbdienām no nomas līguma projekta nosūtīšanas dienas. Ja iepriekš minētajā termiņā nomas tiesību pretendents līgumu neparaksta un neiesniedz attiecīgu atteikumu, uzskatāms, ka nomas tiesību pretendents no nomas līguma slēgšanas ir atteicies. | |
|  | Ja nomas tiesību pretendents, kurš piedāvājis augstāko nomas maksu, atsakās slēgt nomas līgumu, iznomātājam ir tiesības secīgi piedāvāt slēgt nomas līgumu tam pretendentam, kurš piedāvāja nākamo augstāko nomas maksu. | |
|  | Komisija lēmumus pieņem sēdēs. Komisija ir lemttiesīga, ja tās sēdē piedalās ne mazāk kā trīs komisijas locekļi. | |

**1.pielikums**

CSDD nomas tiesību izsoles nolikumam

*Paraugs*

**PIETEIKUMA VĒSTULE**

nekustamā īpašuma Rīgā, Sergeja Eizenšteina ielā 16

nomas tiesību izsolei

Ar šo \_\_\_\_\_\_\_\_\_\_\_\_\_\_\_\_\_\_\_\_\_\_*(pretendenta nosaukums vai vārds, uzvārds)* piesaka dalību nomas objekta Rīgā, Sergeja Eizenšteina ielā 16, kadastra numurs 0100 122 0327, nomas tiesību izsolei.

|  |  |
| --- | --- |
| **Informācija par pretendentu** | |
| Juridiskas personas nosaukums vai fiziskas personas vārds, uzvārds: |  |
| Persona, kura ir tiesīga pārstāvēt nomas tiesību pretendentu, vai pilnvarotā persona: |  |
| Reģistrācijas numurs vai personas kods: |  |
| Juridiskā vai deklarētā adrese: |  |
| E-pasts (saziņai par izsoli): |  |
| Banka norēķiniem, bankas kods: |  |
| Bankas konts: |  |
| Kontaktpersona (vārds, uzvārds, tālrunis): |  |

Nomas laikā plānotās darbības nomas objektā (tai skaitā, vai un kāda veida saimniecisko darbību ir plānots veikt):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Piedāvātā nomas maksa par nomas objektu mēnesī \_\_% (\_\_procenti) no kopējiem bruto ienākumiem par autostāvvietas izmantošanu.

Ar šo piekrītu, ka VAS “Ceļu satiksmes drošības direkcija” kā kredītinformācijas lietotājs ir tiesīga pieprasīt un saņemt kredītinformāciju, tai skaitā ziņas par nomas tiesību pretendenta kavētajiem maksājumiem un tā kredītreitingu, no Iznomātājam pieejamām datubāzēm.

Pretendents/ Pretendenta pilnvarotā persona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums: \_\_\_\_\_\_\_\_\_\_\_\_\_\_\_\_\_\_

**2.pielikums**

CSDD nomas tiesību izsoles nolikumam

*Projekts*

**Nekustamā īpašuma nomas līgums Nr. \_\_\_\_**

Rīgā, 2025.gada \_\_.\_\_\_\_\_\_\_\_

**VAS “Ceļu satiksmes drošības direkcija”**, reģistrācijas numurs 40003345734, (turpmāk – Iznomātājs vai CSDD) tās <*pilnvarotās personas amats, vārds, uzvārds>*, kurš rīkojas uz <*pilnvarojošā dokumenta nosaukums>* pamata, no vienas puses,

un

***<Nomas tiesību izsoles uzvarētāja nosaukums>***, reģistrācijas numurs <*reģistrācijas numurs*>, (turpmāk – Nomnieks), tās <*pilnvarotās personas amats, vārds, uzvārds>*, kurš/a rīkojas uz <*pilnvarojošā dokumenta nosaukums>* pamata, no otras puses,

abi kopā turpmāk tekstā saukti Puses, pamatojoties uz nomas tiesību izsoles rezultātiem, noslēdz šādu nomas līgumu (turpmāk – Līgums):

1. **Līguma priekšmets**

1.1. Iznomātājam ir īpašuma vai valdījuma tiesības uz sekojošu nekustamo īpašumu, kurā tiks nodrošināta maksas iekasēšana par transportlīdzekļu novietošanu stāvēšanai:

1.1.1. Adrese: Rīga, Sergeja Eizenšteina iela 16, LV-1079,

Īpašuma kadastra numurs: 01001220327, būves (asfalta laukuma) daļu 25m x 15m platībā atbilstoši Līgumam pievienotajam attēlam;

1.1.2. Adrese: Rīga, Sergeja Eizenšteina iela 2, LV-1079,

Īpašuma kadastra numurs: 01005920160, būves (asfalta laukuma) kadastra apzīmējums 010012203299041, daļu 85m x 50m platībā atbilstoši Līgumam pievienotajam attēlam

(turpmāk tekstā viss kopā – Autostāvvieta).

1.2. Autostāvvietas robežas ir noteiktas nekustamā īpašuma plānā (pielikums Nr.1), kas ir Līguma neatņemama sastāvdaļa. Autostāvvieta tiek nodota nomā ar mērķi nodrošināt Autostāvvietas Nomnieka pakalpojumu (maksas iekasēšanu par transportlīdzekļu novietošanu stāvēšanai) un Nomniekam nav tiesību Autostāvvietu aizmantot citiem mērķiem.

1.3. Nomniekam ir zināma un saprotama Autostāvvietas atrašanās vieta dabā. Nomnieks pirms Līguma parakstīšanas ir iepazinies ar Autostāvvietas robežu plānu un faktisko stāvokli. Nomniekam ir tiesības izmantot pievedceļus un teritorijas saskaņā Autostāvvietas robežu plānā norādīto – lai nodrošinātu Autostāvvietas Nomnieka pakalpojumus un samaksas iekasēšanu par Autostāvvietas izmantošanu.

**2. Līguma termiņš**

2.1. Līgums stājas spēkā ar tā abpusējas parakstīšanas brīdi un ir spēkā 5 (piecus) gadus.

2.2. Līguma termiņu var pagarināt, Pusēm rakstiski vienojoties atbilstoši spēkā esošiem normatīvajiem aktiem.

**3. Norēķinu kārtība**

3.1. Sākot no Autostāvvietas struktūrvienības un tai sekojošas Nomnieka maksas automāta/u reģistrācijas dienas Valsts Ieņēmumu Dienestā (turpmāk tekstā – VID), Nomnieks uzsāk Autostāvvietas Nomnieka pakalpojumu sniegšanu, nodrošinot iespējas veikt samaksu par Autostāvvietas izmantošanu.

3.2. Atlīdzība, ko Nomnieks maksā Iznomātājam, tiek aprēķināta par katru iepriekšējo kalendāro mēnesi, sākot no Autostāvvietas Nomnieka pakalpojumu sniegšanas uzsākšanas dienas.

3.3. Nomnieks Iznomātājam maksā atlīdzību \_\_% (\_\_\_procentus) no kopējiem Bruto ienākumiem (tajā skaitā PVN), kurus veido:

3.3.1. samaksa par autostāvvietas pakalpojumiem Nomnieka kases automātā / tos;

3.3.2. pakalpojumu izmantošanas apmaksa ar mobilā tālruņa īsziņu palīdzību / aplikācijas palīdzību;

3.3.3. ienākumi no autostāvvietas abonementu tirdzniecības un autostāvvietu rezervācijas;

3.3.4. pakalpojumu izmantošanas pēcapmaksa uz līguma pamata.

3.4. Nomnieks sagatavo un iesniedz pilnu pārskatu par bruto ienākumiem, kā arī atlīdzības aprēķinu saskaņā ar Līguma 3.3. punktā noteikto aprēķina modeli par visu iepriekšējo kalendāro mēnesi. Minētais pārskats un aprēķins jāiesniedz Iznomātājam līdz kārtējā mēneša 10. (desmitajam) datumam, nosūtot to uz elektroniskā pasta adresi: [gramatvediba@csdd.gov.lv](mailto:gramatvediba@csdd.gov.lv). Par atlīdzības summu Iznomātājs sagatavo strukturētu elektronisko rēķinu XML formātā (turpmāk – E-rēķins), kas atbilst normatīvajos aktos noteiktajām prasībām attiecībā uz piemērojamo elektroniskā rēķina standartu, tā pamatelementu izmantošanas specifikāciju un aprites kārtību. Iznomātājs E-rēķinu nosūta Nomniekam uz tā norādīto elektroniskā pasta adresi.

3.5. Atlīdzību par iepriekšējo kalendāro mēnesi Nomnieks maksā Iznomātājam 5 (piecu) darba dienu laikā no datuma, kad Iznomātājs ir nosūtījis Nomniekam uz elektroniskā pasta adresi: *<epasts>* rēķinu, kas sagatavots atbilstoši Latvijas Republikas likumdošanas prasībām.

3.6. Ieņēmumi, kurus Nomnieks gūst, piemērojot sankcijas (kavējuma naudas un / vai līgumsodus) par Autostāvvietas lietošanas noteikumu un pakalpojumu apmaksas noteikumu neievērošanu, uzskatāmi par Nomnieka ienākumiem un Iznomātājam nav prasījuma tiesību pret Nomnieku šo Nomnieka ienākumu sakarā.

**4. Iznomātāja tiesības un pienākumi**

4.1. Iznomātājam ir tiesības pārbaudīt Autostāvvietu nolūkā konstatēt, vai Nomnieks ievēro Līguma noteikumus.

4.2. Iznomātājam ir tiesības slēgt visu vai daļu Autostāvvietas teritoriju uz noteiktu laiku ne ilgāku par 30 (trīsdesmit) dienām, par to paziņojot Nomniekam ne mazāk kā 45 (četrdesmit piecas) dienas pirms slēgšanas.

4.3. Iznomātājam nav tiesību iejaukties Nomnieka komercdarbībā, sniedzot Autostāvvietas Nomnieka pakalpojumus, ja tā nav pretrunā ar Līguma noteikumiem un spēkā esošajiem tiesību aktiem.

4.4. Iznomātājs apņemas nodrošināt Nomnieku ar dokumentāciju, kas var būt nepieciešama Nomniekam Autostāvvietas Nomnieka pakalpojumu sniegšanas nodrošināšanai un / vai jebkādu saistīto pakalpojumu saņemšanai un kuru saņemšana ir vai būs atkarīga no Iznomātāja.

4.5. Iznomātājs apņemas nodrošināt Nomnieka kases automātu/tus ar elektroenerģijas pieslēgumu un elektroenerģiju.

4.6. Iznomātājs apņemas nodrošināt Autostāvvietas apgaismojuma instalācijas ar elektroenerģijas pieslēgumu un elektroenerģiju. Iznomātājs apņemas nodrošināt Autostāvvietas apgaismojuma sistēmas darbību un apsaimniekošanu.

4.7. Iznomātājs apņemas nodrošināt Autostāvvietai saskaņotu Autostāvvietas Nomnieka satiksmes organizācijas plānu, kā arī izvietot ceļu satiksmes zīmes saskaņā ar minēto satiksmes organizācijas plānu.

4.8. Iznomātājs apņemas nodrošināt Autostāvvietas un pieguļošās teritorijas regulāru tīrīšanu, uzkopšanu un atkritumu izvešanu, tai skaitā sniega tīrīšanu.

4.9. Iznomātājs apņemas nodrošināt Autostāvvietas video novērošanas sistēmas uzstādīšanu, uzturēšanu, darbību un tās video ierakstu 24 (divdesmit četras) stundas diennaktī, kas saglabājas līdz 7 (septiņām) tekošajām dienām, visā Līguma darbības laikā.

**5. Nomnieka tiesības un pienākumi**

5.1. Nomnieka tiesības:

5.1.1. Nomniekam, sākot no Līguma spēkā stāšanās dienas, ir tiesības Autostāvvietā, ar Iznomātāju saskaņotā vietā uzstādīt Nomnieka norēķinu automātu/tus, iekārtas un aprīkojumu, funkcionālās un informatīvās zīmes, reklāmas un informācijas stendus (kas nepieciešami Autostāvvietas Nomnieka pakalpojumu sniegšanas nodrošināšanai), kabeļus, gaismas ķermeņus un antenas, kā arī veikt Autostāvvietas labiekārtošanas darbus (tai skaitā bet ne tikai – horizontālā marķējuma uzklāšana; norobežojumu un satiksmes organizācijas līdzekļu uzstādīšana, dekoratīvu un funkcionālu risinājumu realizēšana), kas pēc Nomnieka ieskatiem ir nepieciešami Autostāvvietas Nomnieka pakalpojumu sniegšanas nodrošināšanai. Autostāvvietā uzstādāmo Nomnieka iekārtu, zīmju un stendu uzstādīšana notiek rakstiski saskaņojot ar Iznomātāju un saskaņā ar piemērojamiem tiesību aktiem un Rīgas pilsētas pašvaldības noteikto kārtību, par kuras ievērošanu ir atbildīgs Nomnieks.

5.1.2. Nomniekam, ir tiesības veikt darbu saskaņā ar Autostāvvietas teritorijas lietošanas noteikumiem (turpmāk tekstā Noteikumi), kas tiek pievienoti Līgumam kā tā pielikums Nr.3.

5.1.3. Nomniekam ir tiesības pilnā apmērā iekasēt un saņemt no trešajām personām atlīdzību un maksājumus par sniegtajiem autostāvvietas Nomnieka pakalpojumiem Autostāvvietā no Nomnieka struktūrvienības un tai sekojošas Nomnieka norēķinu automāta/tu reģistrācijas brīža VID, kā arī piemērot līgumsodus par Autostāvvietas lietošanas noteikumu pārkāpumiem.

5.2. Nomnieka apņemas:

5.2.1. nodrošināt autostāvvietas Nomnieka pakalpojumu pieejamību 24 (divdesmit četras) stundas diennaktī, 7 (septiņas) dienas nedēļā.

5.2.2. godprātīgi pildīt savas Līgumā atrunātās saistības, pilnībā un savlaicīgi norēķināties ar Iznomātāju.

5.2.3. nodrošināt Iznomātāja un attiecīgo iestāžu un komersantu piekļūšanu Autostāvvietā esošajiem inženiertīkliem, kuru pārziņā tie atrodas, ar ekspluatāciju saistīto pasākumu veikšanai.

5.2.4. apmaksāt visus izdevumus, kas saistīti ar Nomnieka aprīkojuma uzstādīšanu un demontāžu pēc Līguma termiņa beigām. Viss Līguma 5.1.1.punktā minētais Nomnieka aprīkojums paliek Nomnieka īpašumā uz visu Līguma termiņu un pēc Līguma termiņa beigām.

5.2.5. pēc Līguma termiņa beigām, kā arī Līguma pirmstermiņa izbeigšanas gadījumā, 5 (piecu) kalendāro dienu laikā pilnībā atbrīvot Autostāvvietu no Nomniekam piederošā aprīkojuma.

5.2.6. konstatējot avārijas / ārkārtas situāciju Autostāvvietā (ugunsgrēks, appludināšana, vētras sekas u.tml.), Nomnieks apņemas darīt visu iespējamo, lai to novērstu, kā arī nekavējoties informēt par to Iznomātāju.

5.2.7. nodrošinot autostāvvietas Nomnieka pakalpojumu pieejamību Autostāvvietā, apņemas netraucēt apkārtējo iedzīvotāju mieru, netraucēt un neaizskart blakus esošo zemes gabalu un ēku īpašnieku un lietotāju likumīgās intereses;

5.2.8. neveikt Autostāvvietas pārbūvi vai izbūvi, ciktāl šis Līgums tieši neparedz šādas Nomnieka tiesības un pienākumus;

5.2.9. uzstādīt maksājumu kases automātu ar bezskaidras naudas norēķinu iespējām;

5.2.10. nodrošināt maksājumu iespējas ar aplikāciju.

5.2.11. nepieļaut Autostāvvietas tehniskā un vispārējā stāvokļa pasliktināšanos (ievērojot pieļaujamo dabisko nolietojumu) un ļaunprātīgi to neveicināt.

5.3. Nomniekam nav tiesību nodot Autostāvvietu apakšnomā vai ieķīlāt. Nomniekam nav tiesību Autostāvvietu kā citādi izmantot darījumos ar trešajām personām, izņemot sniedzot autostāvvietas pakalpojumus.

**6. Atbildība**

6.1. Puses tiek atbrīvotas no atbildības par daļēju vai pilnīgu Līguma saistību neizpildi, kas saistītas ar nepārvaramas varas apstākļiem. Pie tādiem apstākļiem pieskaitāmi tādi apstākļi kā, bet ne tikai: dabas katastrofas, kara darbība, varas iestāžu lēmumi un citi apstākļi, kas nav pakļauti Pušu saprātīgai kontrolei.

6.2. Pusei, kuras saistību izpilde iepriekš minēto apstākļu dēļ kļuvusi neiespējama, nekavējoties jāziņo otrai Pusei par šādu apstākļu rašanos.

6.3. Par Līguma 3.3.punktā noteikto maksājumu kavējumu, Nomnieks maksā Iznomātājam līgumsodu 0,1% apmērā no termiņā nesamaksātās summas par katru kavējuma dienu, bet ne vairāk kā 10% apmērā no termiņā nesamaksātās summas. Līgumsoda nomaksa neatbrīvo Nomnieku no pārējo šajā Līgumā noteikto saistību izpildes.

6.4. Ja Nomnieks kavē Līguma 5.2.5.punktā noteikto Autostāvvietas atbrīvošanas termiņu, Nomnieks maksā Iznomātājam nokavējuma procentus 0,1% apmērā no vidējās Iznomātājam izmaksātās atlīdzības pēdējo 3 (trīs) mēnešu periodā par katru kavējuma dienu.

**7. Strīdu izšķiršanas kārtība**

7.1. Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas.

7.2. Gadījumā, ja Puses nespēs vienoties, strīds risināms Latvijas Republikas spēkā esošo normatīvo aktu vai saistošo starptautisko tiesību normu noteiktajā kārtībā Latvijas Republikas tiesā.

1. **Pušu atbildīgās personas**
   1. Puses vienojas, ka ar Līguma izpildi saistītos jautājumus risinās šādas Pušu atbildīgās personas:
      1. Iznomātāja atbildīgā persona: \_\_\_\_\_\_\_;
      2. Nomnieka atbildīgā persona: \_\_\_\_\_\_\_.
   2. Atbildīgajām personām ir šādas tiesības:
      1. risināt organizatoriskos jautājumus, kas saistīti ar Līguma izpildi;
      2. parakstīt pieņemšanas – nodošanas aktus;
      3. pieteikt pretenzijas par Līguma saistību pienācīgu neizpildi, risināt jautājumus, kas saistīti ar nekvalitatīvu vai bojātu Preci.
   3. Līguma izpildes ietvaros Pusēm savstarpēji apmainoties ar Pušu atbildīgo personu identificējošo informāciju un kontaktinformācijas informāciju, kas satur personu datus, tās tiek uzskatītas par patstāvīgiem pārziņiem savā rīcībā esošai personas datu apstrādei.
   4. Katra no Pusēm apņemas informēt tās personas, kuras personas dati (piemēram, kuras norādītas kā Pušu atbildīgās personas Līgumā) tiek nodoti otrai Pusei, par to, ka tās Personas dati tiek apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i., Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.
   5. Puses 5 (piecu) kalendāro dienu laikā paziņo viena otrai, ja Līguma ietvaros apstrādāto Pušu pārstāvju personu datu kategorijas ir mainījušās, tādejādi, sniedzot aktuālu, precīzu informāciju, ar mērķi Pusēm nodrošinot tikai un vienīgi precīzu datu apstrādi.

1. **Citi noteikumi**
   1. Puses garantē, ka tām ir tiesības slēgt Līgumu un uzņemties tajā noteiktās saistības, kā arī Pusēm nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā noteikto saistību izpildi.
   2. Līgumu var papildināt, grozīt vai izbeigt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām.
   3. Iznomātājam ir tiesības vienpusēji izbeigt Līgumu pirms tā termiņa beigām, ja:
      1. Nomnieks kļūst maksātnespējīgs;
      2. Nomnieks neievēro Līguma noteikumus un nav novērsis Līguma noteikumu pārkāpumu 10 (desmit) darba dienu laikā pēc attiecīga rakstiska paziņojuma saņemšanas no Iznomātāja.
      3. Līgumu nav iespējams izpildīt tādēļ, ka Līguma izpildes laikā Nomniekam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   4. Pusēm ir tiesības vienpusēji izbeigt Līgumu, paziņojot otrai Pusei rakstiski vismaz 2 (divus) mēnešus iepriekš.
   5. Ja kādi Līguma punkti kļūst pretrunā ar normatīvajiem aktiem, tas neietekmē Līguma darbību kopumā un Līgums jāpiemēro atbilstoši spēkā esošiem normatīvajiem aktiem.
   6. Savstarpējās Pušu attiecības, kas netika paredzētas Līgumā, ir regulējamas saskaņā ar Latvijas Republikā spēkā esošiem normatīviem aktiem.
   7. Mainot savu nosaukumu, juridisko adresi, kontaktpersonas vai citus rekvizītus katra Puse apņemas 5 (piecu) dienu laikā paziņot otrai Pusei par izmaiņām.
   8. Ja kādai no Pusēm tiek mainīts juridiskais statuss, kontaktpersona vai kāds no Līgumā minētajiem Pušu rekvizītiem, Pusei ir pienākums informēt par izmaiņām otru Pusi 5 (piecu) darba dienu laikā.
   9. Līgums ir saistošs Pusēm un to saistību un tiesību pārņēmējiem.
   10. Visi paziņojumi, lūgumi un pretenzijas, kas var tikt iesniegti vai pieprasīti saskaņā ar Līgumu, ir jāiesniedz rakstiskā veidā, nosūtot tos ierakstītā sūtījumā uz Puses juridisko adresi vai uz Līgumā norādīto Puses e-pasta adresi, un uzskatāmi par saņemtiem nākamajā darba dienā.
   11. Līgums, tā noteikumu saturs, kā arī visa informācija, kuru Puses atklājušas viena otrai Līguma sastādīšanas un izpildes nolūkā, uzskatāma par konfidenciālu un neatklājamu trešajām personām bez otras Puses rakstveida piekrišanas, izņemot normatīvajos aktos paredzētajos gadījumos.
   12. Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem. Jebkura persona ir tiesīga iesniegt informāciju par Puses vai tās darbinieku veiktajām koruptīvajām darbībām vai par iespējamiem pārkāpumiem, rakstot uz CSDD e-pasta adresi [anonimi@csdd.gov.lv](mailto:anonimi@csdd.gov.lv).

**10. Pušu rekvizīti**

**Iznomātājs Nomnieks**

**Pielikums Nr.1**

Zemes gabalu plāns



**25m**

**15m**

**25m**

**Pielikums Nr.2**

Maksas autostāvvietas pakalpojumu izmantošanas tarifi

|  |  |
| --- | --- |
| Līdz 60 minūtēm | Bezmaksas, reģistrējoties elektroniskās reģistrācijas sistēmā |
| 1 stunda | 0.00 EUR |
| Par periodu no 8:00-20:00 | 0.00 EUR |
| Par periodu no 20:00-08:00 | 0.00 EUR |
| 24 stundu periods | 0.00 EUR |
| Mēneša abonements - diennakts stāvēšanai | 0.00 EUR |

**Pielikums Nr.3**

**Autostāvvietas lietošanas noteikumi**

1. Šī teritorija (Teritorija) ir privātīpašums. Teritorijā atļauts novietot tikai normatīvajos aktos noteiktajā kārtībā reģistrētus transportlīdzekļus (Transportlīdzekļi) ar atbilstoši uzstādītām valsts reģistrācijas numura zīmēm. Teritorijas lietošanas noteikumu (Noteikumi) ievērošanas kontroli veic (Nomas tiesību izsoles uzvarētāja nosaukums), reģistrācijas Nr. \_\_\_\_\_\_\_, adrese \_\_\_\_\_\_, Rīga, LV-\_\_\_\_\_, tālr. +371 \_\_\_\_\_\_\_\_\_.

2. Noteikumi, pamatojoties uz Civillikuma 1428., 1535. un 1537. pantu, ir līgums par Teritorijas lietošanu, kas tiek slēgts starp klāt neesošām pusēm. Līgums par Teritorijas lietošanu tiek noslēgts ar brīdi, kad Transportlīdzekļa lietotājs novieto Transportlīdzekli Teritorijā, tādejādi izsakot gribu saistīties.

3. Transportlīdzekļa lietotājs, apmeklējot Biķernieku kompleksās sporta bāzes biroju tā darba laikā, ir tiesīgs lietot Teritoriju 1 h bez maksas (bezmaksas lietošanas laiks), ja Transportlīdzekļa lietotājs nekavējoties pēc Transportlīdzekļa novietošanas Teritorijā reģistrē Transportlīdzekļa valsts reģistrācijas numuru Biķernieku kompleksās sporta bāzes telpās esošajā reģistrācijas sistēmā (Elektroniskā reģistrācijas sistēma).

4. Ārpus Biķernieku kompleksās sporta bāzes biroja darba laika, pēc Elektroniskās reģistrācijas sistēmā norādītā Teritorijas bezmaksas lietošanas laika beigām, vai gadījumā, ja Transportlīdzekļa lietotājs neveic Noteikumu 3.punktā paredzētās darbības, Transportlīdzekļa lietotājam ir pienākums veikt priekšapmaksu saskaņā ar Noteikumu 5.punktu.

5. Transportlīdzekļa lietotājs ir tiesīgs lietot Teritoriju par maksu uz patstāvīgi izvēlētu laiku, samaksājot priekšapmaksu atbilstoši tarifa likmei, kas norādīta uz Teritorijā uzstādītajiem kases automātiem (Automāti). Priekšapmaksa maksājama vienā no šādiem veidiem:

5.1. iegādājoties Teritorijas lietošanas atļauju (Atļauja) Automātā, vai

5.2. uzsākot Teritorijas lietošanas laika apmaksu, izmantojot mobilo lietotni vai mobilo tālruņu īsziņas.

6. Tiesības ievadīt Transportlīdzekļa valsts reģistrācijas numuru Elektroniskās reģistrācijas sistēmā tiek piešķirtas Biķernieku kompleksās sporta bāzes biroja darba laikā. Atkārtota Transportlīdzekļa valsts reģistrācijas numura reģistrācija Elektroniskās reģistrācijas sistēmā ir iespējama ne agrāk kā 1 h pēc iepriekšējas sistēmā reģistrētā Teritorijas lietošanas laika beigām un ne vairāk kā divas reizes dienā.

7. Lietojot Elektronisko reģistrācijas sistēmu, pārbaudīt informāciju par Teritorijas lietošanas laiku ir iespējams, ievadot Transportlīdzekļa valsts reģistrācijas numuru Biķernieku kompleksās sporta bāzes telpās esošajā Elektroniskās reģistrācijas sistēmā.

8. Transportlīdzekļu lietotāji ar (\_\_\_\_\_\_\_\_\_) izsniegtām Teritorijas lietošanas kartēm (Kartēm) ir tiesīgi lietot Teritoriju saskaņā ar līgumiem, kas rakstveidā noslēgti ar (\_\_\_\_\_\_\_\_\_) par Teritorijas lietošanu.

9. Teritoriju atļauts lietot tikai līdz Elektroniskās reģistrācijas sistēmā vai Atļaujā norādītā Teritorijas lietošanas tiesības termiņa beigām. Ja Teritorija tiek lietota, uzsākot Teritorijas lietošanas laika apmaksu, izmantojot mobilo lietotni vai mobilo tālruņu īsziņas, Teritoriju atļauts lietot līdz brīdim, kad Transportlīdzekļa lietotājs nosūta paziņojumu par Teritorijas lietošanas izbeigšanu, izmantojot mobilo lietotni vai mobilo tālruņu īsziņu. Atļauja pēc tajā norādītā termiņa beigām ir uzskatāma par nederīgu.

10. Transportlīdzekļa lietotājam ir pienākums izbraukt Transportlīdzekli no Teritorijas līdz Elektroniskās reģistrācijas sistēmā vai Atļaujā norādītā Teritorijas lietošanas tiesību termiņa beigām. Ja Teritorija tiek lietota, uzsākot Teritorijas lietošanas laika apmaksu, izmantojot mobilo lietotni vai mobilo tālruņu īsziņas, Transportlīdzekļa lietotājam ir pienākums izbraukt no Teritorijas līdz brīdim, kad Transportlīdzekļa lietotājs nosūta paziņojumu par Teritorijas lietošanas izbeigšanu. Ja Transportlīdzekļa lietotājs neizbrauc Transportlīdzekli no Teritorijas, tad uzskatāms, ka Transportlīdzekļa lietotājs atkārtoti izsaka gribu lietot Teritoriju un noslēdz jaunu līgumu par Teritorijas lietošanu.

11. Atļauja vai Karte jānovieto uz Transportlīdzekļa paneļa aiz priekšējā vējstikla skaidri redzamā vietā tādējādi, lai bez apgrūtinājumiem no ārpuses būtu nolasāma visa Atļaujā vai Kartē norādītā informācija par tiesībām lietot Teritoriju. Ja Atļaujā vai Kartē norādītā informācija par tiesībām lietot Teritoriju nav nolasāma, ir uzskatāms, ka Teritorija tiek lietota bez derīgas Atļaujas vai Kartes. Teritorijas lietošanu, izmantojot Elektronisko reģistrācijas sistēmu vai mobilo lietotni, vai mobilo tālruņu īsziņas, (\_\_\_\_\_\_\_\_\_) pārstāvji pārbauda patstāvīgi.

12. Transportlīdzekļu apstāšanās un stāvēšana Teritorijā atļauta tikai atbilstoši marķētās vietās, ievērojot Noteikumus, normatīvajos aktos noteikto ceļu satiksmes kārtību, informatīvās zīmes, horizontālos ceļa apzīmējumus, un neapgrūtinot Teritorijas izmantošanu citiem lietotājiem.

13. (\_\_\_\_\_\_\_\_\_) ir tiesības piemērot līgumsodu EUR 25 (divdesmit pieci eiro) apmērā, par ko tiek izrakstīta soda kvīts, šādos gadījumos:

13.1. ja Teritorija tiek lietota, neveicot Transportlīdzekļa valsts reģistrācijas numura reģistrāciju Elektroniskajā reģistrācijas sistēmā,

13.2. ja Teritorija tiek lietota, tiek lietota, neuzsākot Teritorijas lietošanas laika apmaksu, izmantojot mobilo lietotni vai mobilo tālruņu īsziņas,

13.3. ja Teritorija tiek lietota bez derīgas Atļaujas vai Kartes,

13.4. ja Teritorija tiek lietota, pārkāpjot Noteikumu 12.punkta prasības.

14. Līgumsods izslēdz zaudējumu atlīdzību. Līgumsoda samaksa jāveic 14 dienu laikā no soda kvīts izrakstīšanas. Pēc līgumsoda piemērošanas Transportlīdzeklis nekavējoties jāizbrauc no Teritorijas.

15. Noteikumu 12.punkta pārkāpumu gadījumos vai ilgstošu pārkāpumu (ilgst vairāk par 24 stundām) gadījumos (\_\_\_\_\_\_\_\_\_) ir tiesības veikt Transportlīdzekļa pārvietošanu vai, pamatojoties uz Civillikuma 1735. un 1736. pantu, izlietot aizturējuma tiesības. Transportlīdzekļa pārvietošanas izmaksas sedz Transportlīdzekļa lietotājs. Transportlīdzekļa aizturējuma tiesību izlietojums tiek pārtraukts pēc piemērotā līgumsoda samaksas.

16. Izmantojot mobilo lietotni vai mobilo tālruņu īsziņas Autostāvvietas lietošanai par maksu, Transportlīdzekļa lietotājam papildus Noteikumiem jāievēro līgums, kas noslēgts ar attiecīgo maksājumu pakalpojumu sniedzēju. Noteikumu un līguma par maksājumu pakalpojumiem nosacījumu atšķirīgas interpretācijas gadījumā piemērojami Noteikumi.

17. Noteikumu ievērošanas kontroli veic (\_\_\_\_\_\_\_\_\_) pārstāvji, izmantojot tehniskos līdzekļus (fotoiekārtas vai videoiekārtas), un (\_\_\_\_\_\_\_\_\_) pārstāvju fiksētie dati ir uzskatāmi par faktisko apstākļu pierādījumiem.

18. (\_\_\_\_\_\_\_\_\_) veic Transportlīdzekļu īpašnieku (turētāju) datu apstrādi, lai nodrošinātu līguma izpildi, un uzglabā tos līdz līguma izpildei un līdz noilguma beigām. Datu subjekts var pieprasīt informāciju par saviem datiem, veikt izmaiņas vai pieprasīt datu dzēšanu, iesniegt iebildumus un pieprasīt ierobežot apstrādi, īstenot tiesības uz datu pārnesamību un iesniegt sūdzību uzraudzības iestādei. Noteikumos paredzēto maksājumu saistību neizpildes gadījumā dati var tikt nodoti (\_\_\_\_\_\_\_\_\_) pilnvarotiem parādu atgūšanas pakalpojumu sniedzējiem. Datu aizsardzības speciālista kontakti: (\_\_\_\_\_\_\_\_\_).lv, +371 \_\_\_\_\_. Ar detalizētāku informāciju par datu apstrādi var iepazīties (\_\_\_\_\_\_\_\_\_) personas datu apstrādes sadaļā.

19. Transportlīdzekļa lietotājs ir atbildīgs par Teritorijā novietotā Transportlīdzekļa un tajā esošā īpašuma drošību.